चीन में बाढ़ के कहर से 105 लोगों की मौत  
चीन में बाढ़ के कहर से मरने वाले लोगों की संख्या बढ़ती जा रही है। बुधवार सुबह तक 105 लोगों की मौतें हो गई हैं।
चीन में बाढ़ के कहर से मरने वाले लोगों की संख्या बढ़ती जा रही है। बुधवार सुबह तक 105 लोगों की मौतें हो गई हैं जबकि 63 लोग अब भी लापता हैं। चीनी सरकार का कहना है कि ज्यादातर मौतें मध्य हुनान में हुई हैं। इसके अलावा गुईजाओ में 24 लोगों की मौत हो चुकी है 32 लापता हैं। सरकार की तरफ से राहत और बचाव काम जारी है। सेंट्रल गुईजाओं में बाढ़ पीडितों के लिए सरकार ने पचास लाख अमेरिकी डॉलर देने की घोषणा की है।   प्रभावित इलाकों में 5 हज़ार राहत शिविर लगाए गए हैं और 40 हज़ार कंबल बांटे गए हैं। मौसमी बारिश से मध्य और दक्षिणी चीन के कई हिस्से में बाढ़ आ गई है। मौसम विभाग ने शुक्रवार तक भयंकर बारिश की आशंका जताई है। राज्य बाढ़ प्रबंधन और राहत मुख्यालय ने अपनी वेबसाइट पर लिखा है कि चीन की ज्यादातर अहम नदियां ख़तरे के स्तर से महज एक मीटर नीचीं है।